Rozvanga pirilio

La Rozvanga pirilio (Pyrilia pulchra, laŭ kio Bela pirilio), konata ankaŭ kiel Rozvanga papago, Rozvizaĝa papago, kaj Rozvizaĝa pirilio estas specio de papago de la genro Pyrilia en la subfamilio Arinae de la familio Psittacidae, de afrikaj kaj amerikaj papagoj. Ĝi troviĝas en Kolombio kaj Ekvadoro.

Taksonomio kaj sistematiko
La Rozvanga pirilio kaj la aliaj ses membroj de la genro Pyrilia estis ĝis la komenco de la 21-a jarcento inkluditaj en la genro Pionopsitta kun la Kronpapago (P. pileata).Ribas, C., R. Gaban-Lima, C. Miyaki, kaj J. Cracraft (2005). "Historical biogeography and diversification within the Neotropical parrot genus Pionopsitta (Aves: Psittacidae)." Journal Biogeography, 32:1409-1427Tavares, E.S., Baker, A.J., Pereira, S.L. kaj Miyaki, C.Y. (2006). "Phylogenetic relationships and historical biogeography of Neotropical parrots (Psittaciformes: Psittacidae: Arini) inferred from mitochondrial and nuclear DNA sequences". Syst. Biol. 55(3): 454–470 La Brunkrona pirilio kaj la Rozvanga pirilio (Pyrilia pulchra) estis kelkfoje traktataj kiel samspeciaj aŭ la dua kiel subspecio de la unua) kaj nun estas konsiderataj frataj specioj.Remsen, J. V., Jr., J. I. Areta, E. Bonaccorso, S. Claramunt, A. Jaramillo, D. F. Lane, J. F. Pacheco, M. B. Robbins, F. G. Stiles, kaj K. J. Zimmer. Versio de 30a de Januaro 2023. "A classification of the bird species of South America". American Ornithological Society.  Alirita la 30an de Januaro, 2023 

La Rozvanga pirilio estas monotipa.

Aspekto
La rozvizaĝa papago estas 21,5 ĝis 23 cm longa. Plenkreskuloj havas ruĝecbrunan kronon kaj estas rozkoloraj de siaj lorumoj (bridoj) sur plejparto de sia vizaĝo. Ilia nuko kaj brusto estas obtuze olivflavaj. Plejparto de la cetero de ilia korpo estas verda, kun oranĝkoloraj kaj flavaj koloroj sur la kurbo de la flugiloj, plejparte nigraj flugplumoj, kaj bluaj sur la pintoj de la vostoplumoj. Ilia beko estas palkremblankeca. Nematuraj birdoj estas tre similaj al plenkreskuloj sed kun limigita rozkoloro sur la vizaĝo.Collar, N. kaj P. F. D. Boesman (2020). Rose-faced Parrot (Pyrilia pulchra), versio 1.0. En Birds of the World (J. del Hoyo, A. Elliott, J. Sargatal, D. A. Christie, kakj E. de Juana, Editors). Cornell Lab of Ornithology, Ithaca, NY, USA.  Alirita la 23an de Februaro, 2023

Distribuado kaj habitato
La rozvizaĝa papago troviĝas ekde la centra parto de la Ĉokoo-Departemento de Kolombio suden tra okcidenta Ekvadoro ĝis la Provinco El Oro. Ĝi loĝas en humidaj ĝis malsekaj arbaroj, maturaj sekundaraj arbaroj, plantejoj kaj pli malfermaj areoj kun disaj arboj. Specimenoj vivantaj en arbaro emas resti en la kanopeo. En alteco ĝi plejparte troviĝas sub 1 200 m sed surloke troviĝas ĝis 2 100 m.

Kutimaro
Movoj
La rozvanga papago eble faras kelkajn laŭsezonajn movojn, sed informo pri detaloj mankas.

Manĝado
Preskaŭ nenio estas konata pri la manĝokonduto aŭ dieto de la rozvanga papago, sed ĝi estis registrita manĝanta malgrandajn fruktojn kaj kultivitajn bananojn.

Reproduktado
La rozvanga papago reproduktiĝas inter januaro kaj marto en la norda parto de sia teritorio kaj en novembro-decembro en la sudo. Nenio plia estas konata pri ĝia reprodukta biologio.

 Referencoj 

 Bibliografio 
 Forshaw, Joseph M. & William T. Cooper (1978). Parrots of the World (2a eld.). Melbourne: Landsdowne. ISBN 0-7018-0690-7.

 Eksteraj ligiloj 

Kategorio:Papagoj
Kategorio:Birdoj de Kolombio
Kategorio:Birdoj de Ekvadoro